CELEX: 62009CA0053
Language: lv
Date: 2010-10-07 00:00:00
Title: Apvienotās lietas C-53/09 un C-55/09: Tiesas (otrā palāta) 2010. gada 7. oktobra spriedums ( House of Lords (Apvienotā Karaliste) lūgums sniegt prejudiciālu nolēmumu) — Commissioners for Her Majesty's Revenue and Customs/Loyalty Management UK Limited (C-53/09), Baxi Group Ltd (C-55/09) (Sestā PVN direktīva — Nodokļa bāze — Pārdošanas veicināšanas sistēmas — Klientu uzticības atlīdzības programma, kas atļauj klientiem saņemt punktus no uzņēmējiem un tos samainīt pret uzticības dāvanām — Programmas pārvaldītāja veiktie maksājumi atprečotājiem, kuri piegādā uzticības dāvanas — Uzņēmēja veikti maksājumi programmas pārvaldītājam, kurš piegādā uzticības dāvanas)

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/4
            
         Tiesas (otrā palāta) 2010. gada 7. oktobra spriedums (House of Lords (Apvienotā Karaliste) lūgums sniegt prejudiciālu nolēmumu) — Commissioners for Her Majesty's Revenue and Customs/Loyalty Management UK Limited (C-53/09), Baxi Group Ltd (C-55/09)
   (Apvienotās lietas C-53/09 un C-55/09) (1)
   
   (Sestā PVN direktīva - Nodokļa bāze - Pārdošanas veicināšanas sistēmas - Klientu uzticības atlīdzības programma, kas atļauj klientiem saņemt punktus no uzņēmējiem un tos samainīt pret uzticības dāvanām - Programmas pārvaldītāja veiktie maksājumi atprečotājiem, kuri piegādā uzticības dāvanas - Uzņēmēja veikti maksājumi programmas pārvaldītājam, kurš piegādā uzticības dāvanas)
   2010/C 328/06
   Tiesvedības valoda — angļu
   
      Iesniedzējtiesa
   
   
      House of Lords
   
   
      Lietas dalībnieki pamata procesā
   
   
      Prasītājs: Commissioners for Her Majesty's Revenue and Customs
   
   
      Atbildētājs: Loyalty Management UK Limited (C-53/09), Baxi Group Ltd (C-55/09)
   
      Priekšmets
   
   Lūgumi sniegt prejudiciālu nolēmumu — House of Lords — 5., 6. panta, 11 A panta 1. punkta a) apakšpunkta interpretācija Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) — Nodokļa bāze — Pastāvīgo klientu programma, kas ļauj lietotājiem vākt punktus pie komersantiem partneriem un tos pārveidot dāvanās vai kuponos pie noteiktiem komersantiem — Punktu apmaiņa, kas dod tiesības uz programmas pārvaldītāja maksājumu attiecīgajam noteiktajam komersantam — Pastāvīgo klientu programma, kas ļauj uzņēmuma, nodokļa maksātāja, klientiem vākt punktus, veicot pirkumus, un samainīt šos punktus pret dāvanām, kuras piedāvā trešā reklāmas un mārketinga sabiedrība, kura pārvalda šo programmu — Punktu apmaiņa, kas dod tiesības trešai personai saņemt samaksu no nodokļu maksātāja, šai samaksai atbilstot ieteiktajai izdalīto dāvanu pārdošanas cenai
   
      Rezolutīvā daļa:
   
   Tādas klientu uzticības programmas ietvaros, kāda ir pamata lietās, Padomes 1977. gada 17. maija Direktīvas 77/388/EEK, Sestā direktīva par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kas grozīta ar Padomes 1995. gada 10. aprīļa Direktīvu 95/7/EK, 5. un 6. pants, 11. panta A daļas 1. punkta a) apakšpunkts un 17. panta 2. punkts, tā redakcijā, kas izriet no 28.g panta 1. punkta, ir jāinterpretē šādi:
   
               —
            
            
               minētās programmas pārvaldītāja veiktie maksājumi atprečotājiem, kuri piegādā klientiem uzticības dāvanas, lietā C-53/09 ir jāuzskata par trešās personas samaksātu atlīdzību par preču piegādi šiem klientiem vai, vajadzības gadījumā, par tiem sniegtajiem pakalpojumiem. Tomēr iesniedzējtiesai ir jāpārbauda, vai šie maksājumi ietver arī atlīdzību par citu atšķirīgu pakalpojumu sniegšanu, un
            
         
               —
            
            
               sponsora veiktie maksājumi konkrētās programmas pārvaldītājam, kurš piegādā klientiem uzticības dāvanas, lietā C-55/09 ir jāuzskata daļēji par trešās personas atlīdzību par preču piegādi šiem klientiem un daļēji par atlīdzību par šīs programmas pārvaldītāja sniegtajiem pakalpojumiem šim sponsoram.
            
         
      (1)  OV C 90, 18.04.2009.
   
      OV C 148, 05.06.2010.